ΑΓΩΝΙΣΤΙΚΟΣ ΣΧΕΔΙΑΣΜΟΣ Ζ΄ ΕΝΩΣΗΣ

ΠΑΓΚΡΗΤΙΩΝ ΤΟΥΡΝΟΥΑ ΒΕΤΕΡΑΝΩΝ 2016

Εισαγωγικό σημείωμα:

Για την καλύτερη διοργάνωση και αναβάθμιση των Παγκρήτιων Πρωταθλημάτων Βετεράνων, η Ένωση μας σε συνεργασία με την Επιτροπή Βετεράνων, αποφάσισαν να συντάξουν τον παρόντα Αγωνιστικό Σχεδιασμό ώστε να ενημερωθούν όλοι οι ενδιαφερόμενοι συμμετέχοντες στα Παγκρήτια Τουρνουά βετεράνων.

Προϋποθέσεις συμμετοχής:

Δικαίωμα συμμετοχής έχουν Άνδρες από 35 ετών και άνω (έτος γέννησης 1981 και πριν) και Γυναίκες από 30 ετών και άνω (έτος γέννησης 1986 και πριν) οι οποίοι κατάγονται από την Κρήτη ή έχουν μετακομίσει στην Κρήτη την τρέχουσα αγωνιστική περίοδο.

Όλοι οι συμμετέχοντες υποχρεούνται να καταθέσουν στην γραμματεία των αγώνων ιατρική βεβαίωση η οποία τους επιτρέπει την συμμετοχή τους σε αγώνες, η ισχύ της οποίας θα είναι για ένα έτος από την ημερομηνία έκδοσης. Για όσους δεν θα προσκομίσουν ιατρική βεβαίωση θα πρέπει να συμπληρώσουν μια υπεύθυνη δήλωση του Ν. 105 στην οποία θα αναγράφουν ότι αναλαμβάνουν την ευθύνη της υγείας τους. Την ευθύνη της παραπάνω διαδικασίας αναλαμβάνει ο διοργανωτής Όμιλος.

Παράβολο συμμετοχής: 15€

**Κατηγορίες αγώνων:**

Για το 2016 οι κατηγορίες που θα διεξάγονται θα είναι:

α) Ανδρών 35 + (έτος γέννησης 1981 και πριν)

β) Ανδρών 45+ (έτος γέννησης 1971 και πριν)

δ) Γυναικών 30+ (έτος γέννησης 1986 και πριν)

Αθλητής που ανήκει σε μεγαλύτερη κατηγορία μπορεί να αγωνιστεί σε μικρότερη.

Σε περίπτωση που σε κάποια κατηγορία δηλώσουν συμμετοχή λιγότεροι από 8 αθλητές/τριες τότε η κατηγορία αυτή ΔΕΝ θα διεξαχθεί. Οι αθλητές που έχουν δηλωθεί σε αυτή την κατηγορία θα μπορούν να αγωνιστούν σε κάποια άλλη που έχει συμπληρωθεί εφόσον βέβαια το επιθυμούν και τους το επιτρέπει η ηλικία τους.

Αριθμός Πρωταθλημάτων:

Για το αγωνιστικό έτος 2016 έχουν προγραμματιστεί 4 Παγκρήτια τουρνουά συν το Masters. Τα Πρωταθλήματα αυτά θα διεξαχθούν σε ΗΡΑΚΛΕΙΟ Ο.Α.Α., Ο.Α. ΧΑΝΙΩΝ σε συνεργασία με Ο.Α. ΣΟΥΔΑΣ, Ο.Α. ΡΕΘΥΜΝΟΥ και Γ.Σ. ΛΙΒΥΚΟΣ ΙΕΡΑΠΕΤΡΑΣ. Το Masters θα διεξαχθεί στο ΗΡΑΚΛΕΙΟ Ο.Α.Α.

Σε περίπτωση που κάποιος Όμιλος εκτός των παραπάνω επιθυμεί την διοργάνωση ενός Παγκρήτιου τότε θα πρέπει να καταθέσει έγκαιρα την πρόταση του η οποία θα εξεταστεί από την Ένωση και την Επιτροπή των βετεράνων αν υλοποιηθεί ή όχι.

Δηλώσεις συμμετοχής:

Οι δηλώσεις συμμετοχής θα υποβάλλονται με τους παρακάτω τρόπους:

α) στο email της Ένωσης [info@zenositennis.gr](mailto:info@zenositennis.gr) . Στην περίπτωση αυτή θα λαμβάνετε επιβεβαίωση από την Ένωση ότι έλαβε το μήνυμα σας, σε διαφορετική περίπτωση θα πρέπει να επικοινωνήσετε με την γραμματεία της Ένωσης.

β) κάνοντας κλίκ σε link που θα σας παραπέμπει στην συμπλήρωση της σχετικής φόρμας. Το link αυτό θα δημοσιεύεται στην Προκήρυξη των αγώνων και στις σχετικές ομάδες του facebook.

Δηλώσεις συμμετοχής μετά την λήξη της προθεσμίας υποβολής τους και πριν την κλήρωση, μπορούν να γίνουν τηλεφωνικά μόνο στα μέλη της Επιτροπής των βετεράνων τα οποία έχουν και την ευθύνη για αποδοχή ή μη, εκπρόθεσμων δηλώσεων.

Κλήρωση ταμπλό:

Οι κληρώσεις των αγώνων θα γίνονται στα γραφεία της Ένωσης και μπορεί να τις παρακολουθήσει όποιος επιθυμεί. Δεκα (10) λεπτά πριν την κλήρωση θα δημοσιεύεται ένα link το οποίο θα σας παραπέμπει στο ταμπλό των αγώνων για να μπορείτε να παρακολουθείτε ζωντανά την συμπλήρωση του.

Σε όλες τις κατηγορίες, η κατάρτιση των ταμπλό θα γίνονται ανάλογα με τον αριθμό των συμμετοχών.

Ενημέρωση αθλητών/τριων:

Οι αθλητές και οι αθλήτριες μπορούν να ενημερωθούν από την ιστοσελίδα της Ένωσης [www.zenositennis.gr](http://www.zenositennis.gr) για τα ταμπλό καθώς επίσης και για το πρόγραμμα των αγώνων.

Η ενημέρωση του κάθε αθλητή και αθλήτρια είναι προσωπική ευθύνη

Τρόπος διεξαγωγής:

ΑΝΔΡΩΝ 35+ & ΓΥΝΑΙΚΩΝ: Η διεξαγωγή των αγώνων θα γίνει στα (2) νικηφόρα sets με tie break των (7) πόντων στην ισοπαλία (6 – 6) games. Σε περίπτωση 3ου set θα παίζετε tie break των 10 πόντων.

**ΑΝΔΡΩΝ 45+:** Η διεξαγωγή των αγώνων θα γίνει στα (2) νικηφόρα sets με tie break των (7) πόντων στην ισοπαλία (6 – 6) games. Σε περίπτωση 3ου set θα παίζετε tie break των 10 πόντων. **Στην κατηγορία αυτή όλοι οι αγώνες μπορούν να ξεκινήσουν από 2-2 games σε κάθε set, σε περίπτωση που το ζητήσει ένας από τους δυο παίκτες.**

Σε περίπτωση μεγάλης συμμετοχής αθλητών και μικρό αριθμό γηπέδων διεξαγωγής των αγώνων, ενδέχεται στους πρώτους γύρους οι αγώνες να ξεκινάνε από 2- 2 και να υπάρχει σύστημα “no advantage” (θα αποφασίζεται από κοινού από την επιτροπή και τον διοργανωτή Όμιλο και θα ανακοινώνεται κατά περίπτωση στην προκήρυξη των αγώνων).

**Σύστημα Βαθμολόγησης:**

|  |  |  |  |  |
| --- | --- | --- | --- | --- |
| Κατάταξη | Ταμπλό 64 | Ταμπλό 32 | Ταμπλό 16 | Ταμπλό 8 |
| Νικητής | 180 | 180 | 180 | 180 |
| Φιναλίστ | 120 | 120 | 120 | 120 |
| Χαμένος Ημιτελικών | 80 | 80 | 60 | 30 |
| Χαμένος Προημιτελικών | 60 | 60 | 30 | 10 |
| Χαμένος γύρου 16 | 30 | 30 | 10 |  |
| Χαμένος γύρου 32 | 10 | 10 |  |  |
| Χαμένος γύρου 64 | 5 |  |  |  |

Η βαθμολογία θα είναι αθροιστική λαμβάνοντας υπόψη τα τουρνουά που έχουν διεξαχθεί 52 βδομάδες πριν την έναρξη του κάθε Πρωταθλήματος. Ως μέρα έναρξης του κάθε Πρωταθλήματος θεωρείται η Παρασκευή.

Σε περίπτωση δήλωσης συμμετοχής και μη προσέλευσης αθλητή να αγωνιστεί θα γίνεται αφαίρεση 5 βαθμών. Δεν θα αφαιρούνται βαθμοί σε περίπτωση που ο αθλητής προσκομίσει ιατρική βεβαίωση εντός μιας εβδομάδας από την ημερομηνία λήξης του τουρνουά.

Αθλητής/τρια που αγωνίστηκε σε 1 ή περισσότερους αγώνες και στην συνέχεια δεν πήγε να αγωνιστεί αδικαιολόγητα στο επόμενο παιχνίδι, τότε του αφαιρούνται 5 βαθμοί παίρνει όμως κανονικά την βαθμολογία του μέχρι την φάση που έφτασε. Δεν θα αφαιρούνται βαθμοί σε περίπτωση που ο αθλητής προσκομίσει ιατρική βεβαίωση εντός μιας εβδομάδας από την ημερομηνία λήξης του τουρνουά.

Αθλητής/τρια ο οποίος στον πρώτο αγώνα πέρασε BYE και στην συνέχεια ηττήθηκε θα πάρει τους βαθμούς του ηττημένου της πρώτης φάσης (πχ σε 32άρι ταμπλό αν κάποιος έχει περάσει BYE στους 16 και στην συνέχεια ηττηθεί θα πάρει τους βαθμούς του ηττημένου της φάσης των 32).

Πρωτάθλημα Masters:

Δικαίωμα συμμετοχής στο τουρνουά masters έχουν αθλητές οι οποίοι συμπληρώνουν την απαιτούμενη βαθμολογία με την προϋπόθεση ότι είχαν λάβει μέρος σε τουλάχιστον δυο τουρνουά του τρέχοντος αγωνιστικού έτους. Σε περίπτωση ισοβαθμίας αθλητών για την συμμετοχή τους στο masters θα διεξάγονται αγώνες pool σε έδρα που θα ορίζετε κατά περίπτωση από την Επιτροπή των Βετεράνων, βάση του τόπου κατοικίας των ισοβαθμούντων και κατόπιν συνεννοήσεως με αυτούς.

Ο τρόπος διεξαγωγής έχει ως εξής:

Α΄ ΦΑΣΗ

Οι αθλητές και οι αθλήτριες κάθε κατηγορίας θα χωριστούν σε δυο (2) Ομίλους ως εξής (σε περιπτώσεις ισοβαθμίας θα γίνει κλήρωση):

ΚΑΤΗΓΟΡΙΑ 35+ ΚΑΤΗΓΟΡΙΑ 45+

Α΄ ΟΜΙΛΟΣ Β΄ ΟΜΙΛΟΣ Α΄ ΟΜΙΛΟΣ Β΄ ΟΜΙΛΟΣ

1ος (Α1) 2ος (Β1) 1ος (Α1) 2ος (Β1)

3ος ή 4ος (Α2) 3ος ή 4ος (Β2) 3ος ή 4ος (Α2) 3ος ή 4ος (Β2)

5ος ή 6ος  (Α3) 5ος ή 6ος  (Β3) 5ος ή 6ος  (Α3) 5ος ή 6ος (Β3)

7ος ή 8ος (Α4) 7ος ή 8ος (Β4) 7ος ή 8ος (Α4) 7ος ή 8ος (Β4)

ΚΑΤΗΓΟΡΙΑ 55+ ΚΑΤΗΓΟΡΙΑ ΓΥΝΑΙΚΩΝ

Α΄ ΟΜΙΛΟΣ Β΄ ΟΜΙΛΟΣ Α΄ ΟΜΙΛΟΣ Β΄ ΟΜΙΛΟΣ

1ος (Α1) 2ος (Β1) 1ος (Α1) 2ος (Β1)

3ος ή 4ος (Α2) 3ος ή 4ος (Β2) 3ος ή 4ος (Α2) 3ος ή 4ος (Β2)

5ος ή 6ος  (Α3) 5ος ή 6ος  (Β3) 5ος ή 6ος  (Α3) 5ος ή 6ος (Β3)

7ος ή 8ος (Α4) 7ος ή 8ος (Β4) 7ος ή 8ος (Α4) 7ος ή 8ος (Β4)

Β΄ ΦΑΣΗ

Αφού ολοκληρωθούν οι αγώνες της A’ φάσης θα έχουν παίξει όλοι με όλους σε κάθε Όμιλο. Έτσι θα έχουμε την τελική βαθμολογία κάθε Ομίλου με τις νίκες και ήττες του κάθε αθλητή. Σε περίπτωση ισοβαθμίας νικών-ηττών 2 ή 3 αθλητών στην φάση των Ομίλων θα λαμβάνονται υπ’ όψη κατά σειρά: α) οι μεταξύ τους αγώνες (νίκες-ήττες), β) το ισοζύγιο των σετς συνολικά (κερδισμένα – χαμένα) και γ) το ισοζύγιο των games συνολικά (κερδισμένα – χαμένα). Το tie-break των 10 πόντων (3ο σετ) αντιστοιχεί με ένα set στο ισοζύγιο των sets και με ένα game στο ισοζύγιο των games.

Τελικές βαθμολογίες ομίλων

ΚΑΤΗΓΟΡΙΑ 35+ ΚΑΤΗΓΟΡΙΑ 45+

Α΄ ΟΜΙΛΟΣ Β΄ ΟΜΙΛΟΣ Α΄ ΟΜΙΛΟΣ Β΄ ΟΜΙΛΟΣ

Α1΄ Β1΄ Α1΄ Β1΄

Α2΄ Β2΄ Α2΄ Β2΄

Α3΄ Β3΄ Α3΄ Β3΄

Α4΄ Β4΄ Α4΄ Β4΄

ΚΑΤΗΓΟΡΙΑ 55+ ΓΥΝΑΙΚΩΝ

Α΄ ΟΜΙΛΟΣ Β΄ ΟΜΙΛΟΣ Α΄ ΟΜΙΛΟΣ Β΄ ΟΜΙΛΟΣ

Α1΄ Β1΄ Α1΄ Β1΄

Α2΄ Β2΄ Α2΄ Β2΄

Α3΄ Β3΄ Α3΄ Β3΄

Α4΄ Β4΄ Α4΄ Β4΄

Κατά τη δεύτερη φάση, σε όλες τις κατηγορίες, ακολουθούν αγώνες χιαστί το Α1 του Α΄ Ομίλου παίζει με το Β2 του Β΄ Ομίλου και το Α2 του Α΄ Ομίλου με το Β1 του Β΄ Ομίλου. Οι νικητές των ζευγαριών αυτών θα παίξουν στον τελικό για την ανάδειξη του Πρωταθλητή.

Σε περίπτωση που σε κάποια κατηγορία ΔΕΝ επιθυμούν να συμμετέχουν οι πρώτοι οκτώ διαθέσιμοι αθλητές/τριες που να έχουν αγωνιστεί σε τουλάχιστον 2 Πρωταθλήματα το τρέχον αγωνιστικό έτος, τότε δικαίωμα συμμετοχής έχουν το Νο9 το Νο 10 έως και το Νο 12. Σε περίπτωση που και πάλι δεν θα συμπληρωθούν 8 αθλητές/τριες τότε το Πρωτάθλημα θα διεξάγετε με όσους επιθυμούν να συμμετέχουν. Έως 5 αθλητές/τριες θα παίζουν όλοι με όλους, από 6 και πάνω θα γίνουν δυο Όμιλοι.

Οτιδήποτε άλλο προκύψει αρμόδιο όργανο για την απόφαση είναι η Επιτροπή βετεράνων σε συνεργασία με την Ζ΄ Ένωση

Υποχρεώσεις διοργανωτή:

Ο Διοργανωτής έχει την υποχρέωση να έχει κάποιο άτομο το οποίο θα είναι υπεύθυνο για την ενημέρωση των αποτελεσμάτων καθημερινά. Τον ρόλο αυτό μπορεί να αναλάβει ο υπεύθυνος των αγώνων ή ο Επιδιαιτητής

Ο ΠΡΟΕΔΟΣ ΤΗΣ ΕΠΙΤΡΟΠΗΣ Ο ΠΡΟΕΔΡΟΣ ΤΗΣ ΕΝΩΣΗΣ

Τάσος Μαχλής Ιωάννης Σπυριδάκης